फिरी बी खाना खाइऐ, बिहारी खबर-सुर्त लैने गित्तै महेन्द्र हुंदै आई पुज्जा। नौकरै शा पता लग्गा जे महेन्द्र कुतै बाह्र नेईं गेदा। ‘महेन्द्र बड़ा झित्था पेआ। ‘बड़ी सिर पीड़ ऐ ग्लाइऐ तकिए दा ढासना लाई लेआ। एह् गल्ल सुनिऐ ते महेन्द्र दे मुंहा दा रंग दिक्खिऐ, आशा जली-भुज्जी। ‘हुन के करचै, इस मतलबै कन्नै उन्नै विनोदिनी आसै दिक्खेआ। विनोदिनी खूब समझी गेदी ही जे मामला संगीन नेईं ऐ; ताम्मीं घाबरी-दी-जन बोली--"मते चिरा दे बेठे दे ओ, बिंद-भर लेटी जाओ। अऊं यूडीक्लोन लेई औन्नी आं।"